Real Madrid leder fremdeles serien, med ett poeng mer enn erkefiende Barcelona. Tilhengerne er imidlertid langt fra imponert. Det er heller ikke hovedstadspressen, som har viet Real Madrids plutselige formsvikt stor spalteplass.
- Det har vært en veldig merkelig uke, konstaterer Marca-journalist Ruben Jiménez overfor Dagbladet.
Både Jiménez og Piñero er klar på at Cristiano Ronaldos bursdagsfeiring etter tapet mot Atlético sist lørdag har bidratt til enda mer frustrasjon blant «Los Blancos»-fansen.
- Bildene fra Cristianos bursdag hjalp ikke i det hele tatt. Innbyggerne i Madrid er ikke vant til dette. De forstår ikke hvordan det går an å feire etter et slikt tap, sier Piñero.